પાંચ વાગ્યે શરદ પવાર પક્ષના હેડક્વૉર્ટર પર પહોંચ્યા ત્યારે છગન ભુજબળ, આર. આર. પાટીલ, મધુકર પિચડ, અનિલ દેશમુખ, દિલીપ સોપલ, શશિકાંત શિંદે તથા મનોહર નાઈક તેમની રાહ જોતાં ઊભા રહ્યા હતા. આ મીટિંગમાં NCPના મહારાષ્ટ્રના પ્રમુખ ભાસ્કર જાધવ તથા ભૂતપૂર્વ પ્રધાન વિજયસિંહ મોહિતે પાટીલ પણ હાજર હતા. વળી વિધાનસભાના સ્પીકર દિલીપ વળસે-પાટીલ પણ હાજર હોવાથી આ મીટિંગ અંત્યત મહત્વની હોવાનું માનવામાં આવે છે.